KSL กอดคอ BRR วิ่งคึก! รับราคาน้ำตาลโลกพุ่งแตะ 13.4 เซนต์/ปอนด์ “นิวไฮ” รอบ 4 เดือน
KSL กอดคอ BRR วิ่งคึก! รับราคาน้ำตาลโลกพุ่งแตะ 13.4 เซนต์ต่อปอนด์ "นิวไฮ" รอบ 4 เดือน
16 ต.ค. 2561

ผู้สื่อข่าวรายงานว่า ณ เวลา 11.51 น. ราคาหุ้นบริษัท น้ำตาลขอนแก่น จำกัด (มหาชน) หรือ KSL อยู่ที่ระดับ 3.70 บาท บวก 0.24 บาท หรือ 6.94% สูงสุดที่ระดับ 3.78 บาท ต่ำสุดที่ระดับ 3.48 บาท ด้วยมูลค่าการซื้อขาย 61.88 ล้านบาท
ส่วนราคาหุ้น บริษัท น้ำตาลบุรีรัมย์ จำกัด (มหาชน) หรือ BRR อยู่ที่ระดับ 7.10 บาท บวก 0.30 บาท บวก 4.41% สูงสุดที่ระดับ 7.10 บาท ต่ำสุดที่ระดับ 6.80 บาท ด้วยมูลค่าการซื้อขาย 7.47 ล้านบาท
ขณะที่ดัชนีตลาดหุ้นไทย อยู่ที่ระดับ 1,694.62 จุด ลบ 1.54 จุด หรือ 0.09% มูลค่าการซื้อขาย 16,710.16 ล้านบาท
ด้านนักวิเคราะห์ บล.เออีซี ระบุในบทวิเคราะห์ฯ แนะนำ “เทรดดิ้ง” หุ้นกลุ่มน้ำตาล รับอานิสงส์บวกจากราคาน้ำตาลโลกฟื้นตัวจากเดือน ส.ค.61 ที่มีราคาราว 9 เซนต์ต่อปอนด์ ซึ่งปัจจุบันราคาปรับตัวขึ้นมาอยู่ที่ 13.4 เซนต์ต่อปอนด์ ทำจุดสูงสุดใหม่ (New High) ในรอบ 4.5 เดือน เนื่องจากปริมาณน้ำตาลส่วนเกินปรับตัวลดลง ขณะที่ปริมาณการใช้น้ำตาลเพิ่มขึ้นทุกๆ ปีตามความต้องการใช้ที่เพิ่มขึ้น มองเป็นปัจจัยบวกต่อหุ้นกลุ่มน้ำตาล